CELEX: 31991D0398
Language: hu
Date: 1991-07-19 00:00:00
Title: A Bizottság határozata (1991. július 19.) az állat-egészségügyi hatóságokat összekötő számítógépes hálózatról (ANIMO)

Fontos jogi nyilatkozat

|

31991D0398

Hivatalos Lap L 221 , 09/08/1991 o. 0030 - 0030 finn különkiadás fejezet 3 kötet 38 o. 0149  svéd különkiadás fejezet 3 kötet 38 o. 0149 

		A Bizottság határozata(1991. július 19.)az állat-egészségügyi hatóságokat összekötő számítógépes hálózatról (ANIMO)(91/398/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a legutóbb a 91/68/EGK irányelvvel [1] módosított, az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 20. cikke (1) bekezdésére,mivel az élő állatok és egyes termékek egységes piacának közelgő megvalósulására, valamint a belső határokon végrehajtott állat-egészségügyi vizsgálatok megszüntetésére tekintettel a 90/425/EGK irányelv 20. cikkének (1) bekezdésével összhangban szükséges egy olyan számítógépes hálózat létrehozása, amely összeköti az állat-egészségügyi hatóságokat, közismert nevén: "ANIMO";mivel először a számítógépes hálózat általános szerkezetének alapját alkotó elveket kell megállapítani; mivel a szükséges végrehajtó rendelkezéseket ezt követően ezen elvek figyelembevételével a 90/425/EGK irányelv 20. cikkének (3) bekezdésével összhangban fogják elfogadni;mivel, tekintettel a 90/425/EGK irányelv 4. cikkének (2) bekezdésére, a harmadik országokból a Közösségbe behozott termékek állat-egészségügyi ellenőrzésére irányadó elvek megállapításáról szóló, 1990. december 10-i 90/675/EGK tanácsi irányelv [3] 4. cikkének (5) bekezdésére, valamint azon kötelezettségekre, amelyeket a harmadik országokból importált élő állatok vizsgálatáért felelős állat-egészségügyi határállomások számára előírnak, a számítógépes hálózatnak össze kell kötnie egymással a tagállamok központi hatóságait, a kijelölt helyi hatóságokat és az állat-egészségügyi határállomásokat;mivel az e határozatban előírt intézkedések összhangban vannak az Állat-egészségügyi Állandó Bizottság véleményével,ELFOGADTA EZT A HATÁROZATOT:1. cikkE határozat alkalmazásában "egység":- tagállam bármely illetékes központi hatósága,- tagállam bármely olyan helyi hatósága, amelyet a számítógépes hálózat céljából ilyenként kijelöltek,- a 90/675/EGK irányelv 2. cikke (2) bekezdésének g) pontjában meghatározott bármely állat-egészségügyi határállomás,- bármely olyan állat-egészségügyi határállomás, amely jogosult a Közösségbe harmadik országokból behozott állatok állat-egészségügyi vizsgálatának elvégzésére.2. cikk(1) Minden egységet be kell kapcsolni a számítógépes állat-egészségügyi hálózatba.(2) Minden egységet fel kell szerelni az alábbiakkal:- MS-DOS típusú vagy UNIX operációs rendszerrel rendelkező számítógép,- a telefonvonalakon vagy más, nagy sebességű vonalakon továbbított információ át- és visszaalakítását lehetővé tevő modem,- egy nyomtató,- azonos kommunikációs szoftver és azonos alkalmazási szoftver, amelyek lehetővé teszik az egységek bekapcsolódását a számítógépes állat-egészségügyi hálózatba.3. cikkEnnek a határozatnak a tagállamok a címzettjei.Kelt Brüsszelben, 1991. július 19-én.a Bizottság részérőlRay Mac Sharrya Bizottság tagja[1] HL L 46., 1991.2.19., 19. o.[2] HL L 224., 1990.8.18., 29. o.[3] HL L 373., 1990.12.31., 1. o.--------------------------------------------------